
AVIZ


asupra   proiectului   de   Lege   pentru    aprobarea  Ordonanţei de Urgenţă nr. 76/1997 privind majorarea salariilor de bază pentru unele categorii de personal din învăţământ








		Biroul   permanent  al  Camerei Deputaţilor a trimis, cu adresa nr. 372 din 27 noliembrie 1997, Comisiei pentru drepturile omului, culte şi problemele minorităţilor naţionale, în vederea avizării, proiectul de Lege pentru aprobarea Ordonanţei de Urgenţă nr. 76/1997 privind majorarea salariilor de bază pentru unele categorii de personal din învăţământ.


		În şedinţa din 10 decembrie 1997, comisia a analizat proiectul de lege şi a hotărât, cu majoritate de voturi, să-i acorde aviz favorabil cu următorul amendament:

1.�
   Art. 1 - "Salariile de bază ale personalului încadrat în funcţii de execuţie, altul decât personalul didactic, din sistemul de învăţământ de stat, se majorează cu 25% de la data de 1 decembrie 1997".�
   Dl. deputat Liviu Mera a propus majorarea procentului de la 25% la 30%, propunere însuşită de comisie. În consecinţă,  partea finală a art. 1 va avea următoarea redactare: "... se majorează cu 30% de la data de 1 decembrie 1997".�
   S-a avut în vedere faptul că salariile personalului încadrat în funcţii de execuţie, altul decât personalul didactic, şi aşa foarte mici, nu au mai fost majorate de mai mult timp.


   De asemenea, s-a avut în vedere şi raportul faţă de salariul mediu pe economie.�

PREŞEDINTE,  








Marţian Dan 

